system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Valea Florilor, Cluj.
assistant
Valea Florilor este un sat în comuna Ploscoș din județul Cluj, Transilvania, România.

Istoric 
Următoarele obiective din satul Valea Florilor au fost înscrise pe lista monumentelor istorice din județul Cluj, elaborată de Ministerul Culturii și Patrimoniului Național din România în anul 2010:
 Tumulii preistorici și situl arheologic din punctul “La nord de sat” (cod LMI CJ-I-s-A-07225).
 Urmele unei arhaice exploatări de sare (epoca fierului Latène) (cod LMI CJ-I-s-A-07224).

Date geologice 
Masivul de sare de la Valea Florilor, de formă ovalizată, apare foarte aproape de suprafață, uneori la abea 0,5 m adâncime, în luncile Văilor Bogomirii (Călmanilor) și Lupului. Sarea gemă străpunge stratele acoperitoare tortonian-sarmațiene, în sâmburele anticlinalului diapir Cojocna-Valea Florilor. Diapirul de sare, lung de 2 km și lat de 0,1-0,5 km, este acoperit de strate subțiri argilo-marnoase. Grosimea masivului este apreciată la cca 0,7 km. 

Cu ocazia construcțiilor de cale ferată la Valea Florilor s-au găsit mai multe obiecte vechi în puțuri rotunde, dintre care unele ar putea data din epoca bronzului. Datarea Carbon-14 a unui obiect din lemn de la Valea Florilor permite incadrarea lui în perioada 1420-990 î.e.n. și astfel dovedește o exploatare a depozitelor de sare în perioada bronzului târziu. 

Sarea a fost exploatată la suprafață (prin mici cariere) și de către romani.

Pe teritoriul acestei localități se găsesc izvoare sărate, saramura fiind întrebuințată din vechi timpuri de către localnici.

Galerie de imagini

Bibliografie 
 
 
 I. A. Maxim, “Un depozit de unelte dacice pentru exploatarea sării”, în ActaMN, VIII, 1971, p. 458-463
 Horia Ciugudean & Volker Wollmann, „Noi cercetări privind mineritul antic în Transilvania“, 2005

Vezi și 
Lista monumentelor istorice din județul Cluj
 Valea Florilor (sit de importanță comunitară inclus în rețeaua ecologică europeană Natura 2000 în România).

Note

Legături externe 

Valea Florilor, Ploscoș
Valea Florilor, Ploscoș